**ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ Ν. ΖΑΚΥΝΘΟΥ**

**Τμήμα: Γ΄ Προσωπικού-Γραφείο Αναπληρωτών & ωρομισθίων**

**Τηλ.26950-27173 26950-44981 (εσωτερικό 12)**

**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ-ΩΡΟΜΙΣΘΙΩΝ**

Οι εκπαιδευτικοί που προσλαμβάνονται από την Δ.Δ.Ε. Ζακύνθου πρέπει να αποστείλουν στο mail@dide.zak.sch.gr της υπηρεσίας ή να έχουν κατά την άφιξή τους στη Διεύθυνση τα κάτωθι δικαιολογητικά:

1. **Φωτοτυπία Αστυνομικής Ταυτότητας.**
2. **Aποδεικτικό ΑΦΜ.** Φωτοτυπία εκκαθαριστικoύ εφορίας ή βεβαίωση απόδοσης ΑΦΜ.
3. **Αποδεικτικό ΑΜΚΑ.**Φωτοτυπία οποιουδήποτε εντύπου στο οποίο αναγράφεται το ΑΜΚΑ.
4. **Αποδεικτικό Αριθμού Μητρώου Ασφαλισμένου(Α.Μ.Α.) ΙΚΑ** φωτοτυπία πρώτης σελίδας του Βιβλιαρίου Υγείας ή οποιουδήποτε εντύπου στο οποίο αναγράφεται το Α.Μ.Α.
5. **Φωτοτυπία I.B.A.N.**: της πρώτης σελίδας με πρώτο δικαιούχο τον ενδιαφερόμενο/η, (εάν είναι πρόγραμμα του ΕΣΠΑ ή Π.Δ.Ε. ο λογαριασμός πρέπει να είναι μόνο της Εθνικής Τράπεζας), οι αναπληρωτές/ωρομίσθιοι που προσλαμβάνονται μέσω **του Τακτικού Προγράμματος** μπορούν να μας προσκομίσουν φωτοτυπία IBAN οποιαδήποτε τράπεζας επιθυμούν.
6. **Βασικός τίτλος σπουδών.** Φωτοτυπία όπου αναγράφεται η ημερομηνία κτήσης. Σε περίπτωση ξενόγλωσσου πτυχίου χρειάζεται μετάφραση, αναγνώριση ισοτιμίας από Δ.Ο.Α.Τ.Α.Π./ΔΙ.Κ.Α.Τ.Σ.Α. και απολυτήριο Ελληνικού Λυκείου ως αποδεικτικό Ελληνομάθειας.
7. **Μεταπτυχιακό ή Διδακτορικό τίτλο σπουδών (φωτοτυπία)**.Στην περίπτωση κατοχής τίτλου από εκπαιδευτικό ίδρυμα του εξωτερικού ο εκπαιδευτικός πρέπει να προσκομίσει μετάφραση και την αναγνώριση ισοτιμίας από το Δ.Ο.Α.Τ.Α.Π./ΔΙ.Κ.Α.Τ.Σ.Α. Η αναγνώριση συνάφειας μεταπτυχιακού /διδακτορικού τίτλου σπουδών, γίνεται μετά από αίτηση του αναπληρωτή που χορηγείται από την υπηρεσία. Η αναγνώριση συνάφειας δεν αφορά αναπληρωτές που η κατοχή του τίτλου είναι προϋπόθεση για την πρόσληψη.
8. **Βεβαιώσεις Προϋπηρεσίας**. Φωτοτυπία για κάθε έτος ξεχωριστά από τις αντίστοιχες Διευθύνσεις Εκπαίδευσης, όπου να προκύπτει η ιδιότητα με την οποία υπηρέτησαν, η σχέση εργασίας, το ωράριο (πλήρες ή μειωμένο) και η διάρκεια των προϋπηρεσιών ή φωτοτυπία των Συμβάσεων (οι οποίες εάν αφορούν μίσθωση έργου δεν αναγνωρίζονται σύμφωνα με το Ν.4354/2015 και δεν χρειάζεται να προσκομίζονται οι εν λόγω προϋπηρεσίες). Για υπηρεσίες που παρέχονται με μειωμένο ωράριο εργασίας είναι απαραίτητο στην βεβαίωσηπροϋπηρεσίαςνα αναγράφεται και το υποχρεωτικό εβδομαδιαίο ωράριο που ισχύει για τον αντίστοιχο κλάδο.Σε περίπτωση προϋπηρεσίας σε άλλους φορείς (εκτός των σχολικών μονάδων) πρέπει επιπροσθέτως να προσκομίζεται: βεβαίωση από τον φορέα απασχόλησης από την οποία να προκύπτει η νομική μορφή του φορέα και αν υπάγεται στο πεδίο εφαρμογής της παραγράφου 1 του άρθρου 7 του ν. 4354/2015.Η αναγνώριση προϋπηρεσίας γίνεται μετά από αίτηση του αναπληρωτή που χορηγείται από την υπηρεσία.
9. **Φωτοτυπία τα ένσημα από το ΙΚΑ,**για τις προϋπηρεσίες που προσκομίζετε αντίστοιχα (μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ).
10. **Ιατρικές Γνωματεύσεις Παθολόγου και Ψυχιάτρου(πρωτότυπες),**από Δημόσιες δομές Υγείας (Νοσοκομείο-Κέντρο Υγείας) είτε από Ιδιώτη Γιατρό, όπου να πιστοποιείται η υγεία και φυσική καταλληλότητα του αναπληρωτή εκπαιδευτικού προκειμένου να ασκήσει τα διδακτικά καθήκοντα. Δε γίνονται δεκτές γνωματεύσεις που χρησιμοποιήθηκαν το προηγούμενο σχολικό έτος. Οι αναπληρωτές είναι υποχρεωμένοι να τις προσκομίσουν κατά την ημέρα πρόσληψης τους. Σε περίπτωση που δεν προσκομίσουν τις ανωτέρω γνωματεύσεις δε θα πραγματοποιηθεί η μισθοδοσία τους.
11. **Πιστοποιητικό Οικογενειακής Κατάστασης / σύμφωνο συμβίωσης.** Μπορεί να εκτυπωθεί μέσω της κεντρικής διαδικτυακής πύλης της δημόσιας διοίκησης «ΕΡΜΗΣ» <http://www.ermis.gov.gr>).
12. **Πιστοποιητικό Στρατολογίας τύπου Α΄** για άνδρες.
13. **Βεβαιώσεις φοίτησης τέκνου σπουδάζοντος** (άνω των 18 ετών και 24 ετών) σε Α.Ε.Ι.-Τ.Ε.Ι(εσωτερικού, εξωτερικού) και Ι.Ε.Κ (Δημόσια & ιδιωτικά), για την χορήγηση επιδόματος τέκνου.
14. **Πιστοποιητικό Α/θμιας Υγειονομικής Επιτροπής από ΚΕ.Π.Α**σε περίπτωση που ο εκπαιδευτικός ανήκει σε ειδική κατηγορία ( ποσοστό αναπηρίας 67% και άνω, μεσογειακή αναιμία, σκλήρυνση κατά πλάκας).
15. **Πιστοποιητικό πολυτεκνικής ιδιότητας** για πολύτεκνο εκπαιδευτικό και για **τρίτεκνο** πιστοποιητικό οικογενειακής κατάστασης ή οποιοδήποτε άλλο αποδεικτικό έγγραφο.

Επίσης οι εκπαιδευτικοί να ενημερώνουν το τμήμα αναπληρωτών κατά τη διαδικασία ανάληψης υπηρεσίας:

* Εάν έχουν παιδί ηλικίας έως δύο (2) ετών καθώς μπορούν: α) να αιτηθούν τη χρήση μειωμένου διδακτικού ωραρίου κατά δύο ώρες την εβδομάδα από το υποχρεωτικό διδακτικό ωράριο (με την προϋπόθεση ότι δεν έχει γίνει χρήση της άδειας ανατροφής τέκνου του αρθρ.26 του ν. 4599/2019)
* Εάν έχουν προσληφθεί και άλλη σχολική χρονιά στη ΔΙΔΕ Ζακύνθου
* Εάν έχουν μειωμένο ωράριο για οποιαδήποτε λόγω π.χ. λόγω προϋπηρεσίας, πιθανής αναπηρίας κλπ

**Σε περίπτωση μη αποδοχής της πρόσληψης, να μας αποστείλετε Υ.Δ. του Ν.1599/1986 στο mail:**mail@dide.zak.sch.gr

**Στην υπηρεσία μας πρέπει να έχουν συμπληρωμένα κατά την άφιξή τους οι αναπληρωτές τα παρακάτω έγγραφα:** (παρέχονται από την υπηρεσία και είναι αναρτημένα στο site της υπηρεσίας μας <http://dide.zak.sch.gr>)

**Ι. Αίτηση κατάθεσης δικαιολογητικών ανάληψης υπηρεσίας.**

**ΙΙ.Αίτηση αναγνώρισης συνάφειας μεταπτυχιακό ή διδακτορικού (που δεν είναι απαραίτητο προσόν διορισμού).** Εφιστούμε την προσοχή σας στο εξής: Η προσμέτρηση του μεταπτυχιακού για μισθολογική εξέλιξη θα αρχίσει από την ημερομηνία υποβολής της αίτησης σας. Οι κάτοχοι μεταπτυχιακών τίτλων σπουδών προωθούνται κατά δύο (2) Μ.Κ. ενώ οι κάτοχοι διδακτορικού διπλώματος κατά έξι (6) Μ.Κ. Απαραίτητη προϋπόθεση για την κατάταξη στα προωθημένα Μ.Κ. είναι η συνάφεια του περιεχομένου των μεταπτυχιακών τίτλων με το αντικείμενο απασχόλησης του εκπαιδευτικού.

**ΙΙΙ.Αίτηση αναγνώρισης προϋπηρεσίας.** Σύμφωνα με τον Ν.4354/2015 (176/Α΄) το χρονικό διάστημα από 01-01-2016 έως 31-12-2017 δεν λαμβάνεται υπόψη για μισθολογική εξέλιξη.

**ΙV. Υπεύθυνη δήλωση του Ν.1599/1986** ότι δεν έχει ασκηθεί εις βάρος μου ποινική δίωξη και δεν έχω καταδικαστεί για οποιοδήποτε έγκλημα κατά της γενετήσιας ελευθερίας, δεν εμπίπτω στα κωλύματα του άρθρου 8 «Ποινική καταδίκη, στερητική ή επικουρική δικαστική συμπαράσταση» του Ν. 3528/2007 κλπ.

**V. Υπεύθυνη δήλωση του Ν.1599/1986** ότι δεν υπηρετώ σε θέση μόνιμου εκπαιδευτικού, δεν απολύθηκα από θέση δημόσιας υπηρεσίας, δεν διώκομαι ως φυγόδικος ή φυγόποινος κλπ.

**VI.Αίτηση-Δήλωση προτίμησης σε σχολική μονάδα**.

**VII.Δελτίο Απογραφής Αναπληρωτών για ηλεκτρονική υποβολή εντύπου Ε3.**